บาทเปิด 35.84 แข็งค่าตามภูมิภาค
เงินบาทเปิด 35.84 แข็งค่าตามภูมิภาคหลังดอลล์อ่อน ตลาดคาดเฟดคงดอกเบี้ย
17 ก.ย. 2558

เงินบาทเปิด 35.84 แข็งค่าตามภูมิภาคหลังดอลล์อ่อน ตลาดคาดเฟดคงดอกเบี้ย
นักบริหารเงิน เปิดเผยว่า เงินบาทเปิดตลาดเช้านี้ที่ระดับ 35.84 บาท/ดอลลาร์ ปรับตัวแข็งค่าจากปิดตลาดช่วงเย็นวานนี้ที่ระดับ 35.98/36.04 บาท/ดอลลาร์ เคลื่อนไหวตามค่าเงินภูมิภาค เนื่องจากมีแรงเทขายดอลลาร์จากผู้ค้าทองคำหลังราคาทองในตลาดโลกปรับตัวสูงขึ้น
"เช้านี้บาทปรับตัวแข็งค่าตามภูมิภาค น่าจะเป็นการปรับ position ก่อนรู้ผลประชุม FED และมีแรงเทขายทำกำไรจากผู้ค้าทองคำออกมา" นักบริหารเงิน กล่าว
ตลาดจับตาผลประชุมคณะกรรมการกำหนดนโยบายการเงิน(FOMC) ของธนาคารกลางสหรัฐ(FED) เกี่ยวกับการปรับอัตราดอกเบี้ยคืนนี้ โดยคาดการณ์ว่ายังคงอัตราดอกเบี้ยไว้เช่นเดิม
นักบริหารเงิน คาดว่า วันนี้เงินบาทจะเคลื่อนไหวในกรอบระหว่าง 35.80-35.92 บาท/ดอลลาร์